Yaponiyada G20 sammiti nihoyasiga yetdi

Osakada katta yigirmatalik guruhiga kiruvchi mamlakatlar rahbarlari sammiti nihoyasiga yetdi. 
"Biz adolatli, kamsitishlarsiz erkin savdoni yo‘lga qo‘yish zarurligi borasida yakdil fikrga keldik", - deb ta'kidladi Yaponiya bosh vaziri Sindzo Abe sammitdagi yakuniy nutqida.
Mazkur sammit "yigirmatalik" tarixidagi o‘n to‘rtinchi va Yaponiyada tashkil etilgan birinchi sammit bo‘ldi. 
Forum Osaka ko‘rfazidagi Sakisima sun'iy orolida bo‘lib o‘tdi. 
Sammit davomida yetakchi davlatlar rahbarlari, jumladan AQSh prezidenti Donald Tramp, Rossiya prezidenti Vladimir Putinning o‘zaro uchrashuvlari bo‘lib o‘tdi.